钦定古今图书集成/理学汇编/经籍典/第035卷 > 拾遗记 > 《神农篇》
## 钦定古今图书集成/理学汇编/经籍典/第035卷 > 拾遗记 > 《神农篇》

录曰：谨按《周易》云：“伏羲为上古”，观文于天，察理于地，
俯仰二仪，经纶万象，至德备于冥昧，神化通于精粹，
是以图书著其迹，河《洛》表其文，变太素之质，改淳远
之化，三才之位既立，四维之义乃张，礼乐文物，自兹
而始，降于下代，渐相移袭，八索载其遐轨，九丘纪其
淳化，备昭籍箓，编列柱史，考验先经，刊详往诰，事列
《方典》，取征群籍，博采百家，求详可证。